380 TÁRSULATI ÜGYEK. 



Péntek szeptember 27-ike főleg a muzeumok megtekintésének volt szentelve. 

 A British Museum természetrajzi osztálya, mely a South Kensington múzeumban 

 van, főleg pedig annak roppant gazdag ásványi és őslénytani gyűjteményei sokáig 

 lekötötték figyelmünket. Délután az angol földtani intézet helyiségében (Jermyn- 

 Street) láttunk igen tanulságos gyűjteményeket. Az elmaradhatatlan ötórai teára az 

 intézet vezetőjének, Dr, Teall-uak, vendégei voltunk. Este a geológiai társaság ven- 

 dégelt meg minket fényesen az előkelő Criterion-hotelben, a honnan ismét a South- 

 Kensingtoni múzeumba menve vissza késő estig folytattuk a társalgást. 



Szepteniber 28-án rövid kirándulásokat rendeztek. Többedmagammal a déli 

 tengerpartra mentem, hol Folkestone-tól Doverig a liires fehér krétasziklákon az 

 alsó és középső kréta rétegeiben sok kövületet gyűjthettünk. 



Másnap, 29-én. a hires és valóban nagyszerű kew-i botanikus kertben talál- 

 koztunk és ott megint a teázás idején Judd tanár vendégei voltunk. Judd úr, ki 

 1875- ben hazánkat beutazta és annak egy pár dolgozatot is szentelt (Selmecről és 

 a balatonvidéki vulkánokról) élénk örömmel emlékezett vissza társulatunk az évi 

 vándorgyűlésére és boldogult Szabó József tanárra, ki őt akkor kalauzolta és ez 

 alkalommal velem is megismertette. 



Az ünnepségek méltó befejezése volt Cambridge és Oxford meglátogatása 

 szeptember 30-án, miután e két városnak hires egyetemei a vendégeket külön e 

 célra meghívták. Nagyon sajnáltam, hogy másrendbeli teendőim megakadályoz- 

 tak abban, hogy e meghívást elfogadva, Anglia tudományos életének főnevezetes- 

 ségeivel megismerkedjem ; de így is nagy megelégedéssel hagytam el ez országot^ 

 eltelve bámulattal hatalma, gazdagsága iránt, méltányolva szellemi életének magas 

 fokát és elragadtatva lakói szeretetreméltóságától és szivélyességétől. 



A Szabó-emlék leleplezésének időpontjául a választmány a jövő pünkösdi 

 ünnepeket állapította meg s ezzel kapcsolatban társas kirándulás nndezését vette 

 tervbe. A leleplezés alkalmából a Földtani Közlöny egy ünnepi Szabó-füzetének 

 kiadását határozta el. Az ebben való közreműködésre pedig fölkéri Szabó volt 

 tanítványait. 



A Társulat új csereviszonyt kötött a következő két intézettel : 



Société Fran9aise de Minéralogie, Paris. 



Tho Univertity of California, Berkeley. 



